**1. Opće informacije**

Gradsko komunalno poduzeće Komunalac društvo s ograničenom odgovornošću (u daljnjem tekstu Komunalac), OIB: 41412434130, sa sjedištem u Koprivnici, Mosna ulica 15, upisano u sudski registar Trgovačkog suda u Varaždinu, pod matičnim brojem subjekta: 010036309, ovlašten je za djelatnosti: održavanje čistoće, gospodarenje otpadom, održavanje javnih površina, tržnica na malo i sajmište, naplate parkirališta, pogrebne i srodne djelatnosti, upravljanje grobljem, građenje, projektiranje i nadzor nad gradnjom, obavljanje poslova održavanja nerazvrstanih cesta, upravljanje, održavanje i izgradnja sportskih i drugih građevina, organiziranje sportskih, zabavnih i manifestacija tehničke kulture i prodaja ulaznica, održavanje javne rasvjete, javni prijevoz putnika, proizvodnja komposta i plodnih supstrata i dr.

U obavljanju svoje registrirane djelatnosti Komunalac obrađuje osobne podatke poštujući sve relevantne zakone i propise.

**2. Kontakt**

Tel +385 (0)48 251 833

Fax +385 (0)48 251 898

info@komunalac-kc.hr

Besplatni info telefon: 0800 8848

Hitne intervencije: +385 (0)48 251 833

**3. Službenik za zaštitu osobnih podataka**

Komunalac je sukladno Općoj Uredbi o zaštiti podataka (EU) 2016/679 (dalje u tekstu: „Uredba“), propisima koji uređuju zaštitu osobnih podataka i ostalim podzakonskim aktima imenovalo Službenika za zaštitu osobnih podataka kojeg se može kontaktirati u pogledu svih pitanja vezanih za obradu Vaših osobnih podataka i ostvarivanja Vaših prava zaštite osobnih podataka.

Kontakt:

Adresa: Komunalac d.o.o., Mosna 15, Koprivnica s naznakom „Za Službenika za zaštitu osobnih podataka“,

Elektronička pošta: zastita-osobnih-podataka@komunalac-kc.hr

**4. Svrha prikupljanja osobnih podataka**

Vaše osobne podatke Komunalac obrađuje sa svrhom poduzimanja radnji vezanih za Vaš zahtjev za zasnivanjem radnog odnosa, a s ciljem utvrđivanja ispunjavanja uvjeta raspisanog natječaja za radno mjesto kao i u slučaju slanja otvorene ponude za zasnivanje radnog odnosa s ciljem bilježenja Vaših podataka te eventualne daljnje obrade u slučaju otvorenog radnog mjesta.

U slučaju obrade s ciljem utvrđivanja ispunjavanja uvjeta raspisanog natječaja za radno mjesto pravni temelje obrade osobnih podataka je poduzimanje radnji na Vaš zahtjev prije sklapanja ugovora, dok je u slučaju otvorene ponude za zasnivanje radnog odnosa pravni temelj obrade osobnih podataka vaša privola koju možete povući u svakom trenutku uz napomenu kako povlačenje neće utjecati na zakonitost obrade do povlačenja.

U slučaju raspisanog natječaja za zasnivanje radnog odnosa prikupljanje osobnih podataka s obzirom na definiranu svrhu predstavlja nužan uvjet za provedbu natječaja. Ukoliko pojedine podatke odbijete dati nećemo biti u mogućnosti uključiti Vas u raspisani natječaj.

**5. Kategorije osobnih podataka koje Komunalac obrađuje**

Kako bi se ostvarila definirana svrha obrade, obrada Vaših osobnih podataka može obuhvatiti, ali se ne ograničava na, podatke o imenu, osobne identifikacijske brojeve, izdavatelje Vaših isprava, podatke o Vašoj lokaciji, izobrazbi, radnom iskustvu, trenutnom zaposlenju i uvjetima zaposlenja, Vaša poslovna očekivanja i interese.

**6. Korištenje i obrada osobnih podataka**

Vaše osobne podatke možemo koristiti u slijedeće svrhe: radi ostvarivanja prava i obveza iz radnog odnosa i/ili u svezi s radnim odnosom te za druge svrhe i našeg izvješćivanja ostalim ustanovama ili institucijama u skladu sa hrvatskim zakonodavstvom.

**7. Dijeljenje Vaših osobnih podataka**

Komunalac jamči da se Vaši osobni podaci obrađuju isključivo u svrhe koje su navedene u točki 4. ovog Dokumenta a nakon zasnivanja radnog odnosa mogu se dijeliti:

* vanjskim suradnicima - davateljima usluga, tehničke podrške, pružanje usluga isporuke
* financijskim institucijama
* subjektima grupe
* javnim tijelima.

**8. Zadržavanje Vaših osobnih podataka**

Vaši osobni podaci biti će pohranjeni samo onoliko dugo koliko će biti potrebno radi svrhe obrade koja je određena vremenom trajanja procesa zapošljavanja za radno mjesto za koje ste se prijavili.

U slučaju slanja otvorene ponude za zasnivanje radnog odnosa Vaši osobni podaci biti će pohranjeni do trenutka povlačenja privole na obradu podataka.

U slučaju da želite da Vaši osobni podaci budu zadržani u našoj bazi podataka i nakon završetka procesa zasnivanja radnog odnosa na koji ste se prijavili ali niste odabrani (bilo natječajem ili otvorenom ponudom) možete dati Privolu za korištenje Vaših osobnih podataka kojom će razdoblje čuvanja biti do povlačenja Privole ili do isteka roka propisanog zakonom.

**9. Vaša prava**

Općenito imate slijedeća prava:

* imate pravo tražiti pristup i ispravljanje ili brisanje vaših osobnih podataka.
* imate i pravo uložiti prigovor na obradu Vaših osobnih podataka i zatražiti ograničenje obrade Vaših osobnih podataka.
* konkretno, imate bezuvjetno pravo uložiti prigovor na obradu Vaših osobnih podataka u svrhu izravnog marketinga.
* ako se obrada Vaših osobnih podataka temelji na Vašoj posebnoj privoli koju možete u svakom trenutku povući. Vaše povlačenje neće utjecati na zakonitost obrade koja se izvršava prije nego što povučete svoju posebnu privolu.
* imate pravo primiti svoje osobne podatke u strukturiranom, uobičajenom obliku i strojno čitljivom obliku (prenosivost podataka).
* uvijek možete podnijeti žalbu nadzornom tijelu za zaštitu podataka, npr. Agenciji za zaštitu osobnih podataka

Vaša prava možete ostvariti pisanim putem na adresi Voditelja obrade osobnih podataka: Komunalac d.o.o., Mosna 15, Koprivnica s naznakom „Za Službenika za zaštitu osobnih podataka“, Elektronička pošta: zastita-osobnih-podataka@komunalac-kc.hr.

Pravo na pristup osobnim podacima možete ostvariti isključivo osobnim dolaskom na šaltere Voditelja obrade uz predočenje osobnog identifikacijske isprave (osobna iskaznica, putovnica i slično).

**10. Privola kao temelj obrade osobnih podataka**

Privolu ćemo koristi u slučaju slanja otvorene ponude za zapošljavanje i u slučaju Vaše želje da Vaši osobni podaci budu zadržani u našoj bazi podataka i nakon završetka procesa zasnivanja radnog odnosa za radno mjesto na koje ste se prijavili.

**11. Pravo na podnošenje prigovora nadzornom tijelu**

Imate pravo na podnošenje prigovora na obradu Vaših osobnih podataka nadležnom nadzornom tijelu sukladno Općoj Uredbi o zaštiti podataka (EU) 2016/679 i važećim pravnim propisima koji uređuju zaštitu osobnih podataka u Republici Hrvatskoj.

Napomena: Svi izrazi koji se koriste u ovom tekstu, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

U Koprivnici, 9. 5. 2018.

 Predsjednica Uprave:

 Nataša Tetec, dipl.ing.